Πριν 50 χρόνια, αστρονόμοι εντόπισαν αυτό το ραδιοφωνικό σήμα από το βαθύ σύμπαν.
Το σήμα επαναλαμβανόταν τόσο σταθερά,
που μετρούσε τον χρόνο καλύτερα από ατομικό ρολόι.
Τι να 'ναι αυτό;
Είναι κάτι φυσικό;
Σκέφτηκαν ότι μπορεί να είναι εξωγήινη μετάδοση.
Έτσι ονόμασαν το σήμα LGM-1 από το "Μικροί Πράσινοι Άνθρωποι".
Τελικά, ήταν πάλσαρ. Ραδιοφωνικά κύματα από αστέρα νετρονίων
που κατέρρευσε 5,5 εκατομμύρια χρόνια πριν.
Πολλοί βάζουμε τους εξωγήινους στην ίδια κατηγορία με τα φαντάσματα
ή το τέρας του Λοχ Νες, ένα θέμα επιστημονικής φαντασίας.
Ή το αφήνουμε στους αλλοπαρμένους και τους θεωρητικούς συνωμοσιών.
Αμέσως, ανυψώθηκα από το έδαφος,
περίπου στο ύψος που ήταν αυτοί.
Τότε το πρωτοείδα να κατεβαίνει ευθεία προς τα κάτω, σαν ανελκυστήρας.
Αυτό είναι ένα κέντρο για τη διανομή πληροφοριών
που περνούν από μέσα μου τηλεπαθητικά από τους διαστημανθρώπους.
Μα επανειλημμένως, σοβαροί επιστήμονες έχουν πιστέψει ότι έχουν βρει αποδείξεις
εξωγήινης ζωής.
Είναι αλήθεια κανάλια στον Άρη αυτά;
Έχουν οι πόλοι, πάγους;
Το 2016,
αστρονόμοι πρότειναν ότι τα μοτίβα αναβοσβήματος
ενός αστεριού μπορεί να είναι απόδειξη γιγαντιαίων κατασκευών
που έχουν χτιστεί από προηγμένο πολιτισμό για τη χρησιμοποίηση της ενέργειας του αστεριού.
ΠΕΡΙΑΣΤΡΙΚΟ ΥΛΙΚΟ ΤΕΛΙΚΑ ΗΤΑΝ ΣΚΟΝΗ
Οι επιστήμονες είναι πεπεισμένοι ότι υπάρxουν έμβια όντα πέρα από τη Γη.
ΣΕΘ ΣΟΣΤΑΚ, ΑΣΤΡΟΝΟΜΟΣ
Όχι επειδή τη βρήκαμε, δεν την έχουμε βρει.
Ο λόγος που πιστεύουμε ότι υπάρχει είναι απλά ότι, αν δεν υπάρχει,
τότε η Γη είναι ένα είδος θαύματος.
Για τους περισσότερους επιστήμονες που μελετούν το σύμπαν,
η αναζήτηση εξωγήινων δεν είναι κάτι τρελό.
NASA
Το τρελό είναι ότι δεν τους έχουμε βρει.
Σε ένα σύμπαν τόσο αχανές, πού είναι όλοι;
ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Είναι σημαντικό να γνωρίζουμε αν είμαστε μόνοι.
Αντικείμενα αγνώστου ταυτότητας.
Προειδοποιητικές σειρήνες σε όλον τον κόσμο.
Θεέ μου, δες αυτό το πράγμα!
Πόσο γρήγορα θα εξαφανίζονταν οι διαφορές μας,
αν αντιμετωπίζαμε εξωγήινη απειλή, έξω από αυτόν τον κόσμο.
Εκεί έξω υπάρχουν εκατομμύρια άλλοι πολιτισμοί.
Όλοι μοιάζουν υπέροχα άσχημοι.
Και είναι όλοι πολύ πιο έξυπνοι από εμάς.
ΕΞΩΓΗΙΝΗ ΖΩΗ
Κάδοι εξαφανίζονται από τα πεζοδρόμια σε ανησυχητικά νούμερα.
Η κλοπή κάδων είναι συχνή μέθοδος πρόκλησης αναταραχής.
Μπορεί να έχετε δει τοπικά ρεπορτάζ γι' αυτό.
Το περιοδικό New Yorker δημοσίευσε και μια γελοιογραφία το 1950,
ρίχνοντας την ευθύνη στους άτακτους εξωγήινους.
Αυτό το ανόητο αστείο ενέπνευσε μία από τις πιο σημαντικές ιδέες
στη σύγχρονη ιστορία της επιστήμης.
Επειδή ο φυσικός Ενρίκο Φέρμι είδε αυτήν τη γελοιογραφία,
και, όπως λένε, φώναξε "Πού είναι όλοι;"
Το γεγονός ότι δεν έχουμε βρει απόδειξη για εξωγήινους
έγινε γνωστό ως το Παράδοξο του Φέρμι.
Υπάρχουν συνολικά περίπου 10 εις την 22α αστέρια. Αυτό είναι περίπου 10.000 αστέρια για κάθε κόκκο άμμου της Γης.
Ένας συντηρητικός, επιστημονικός υπολογισμός λέει
ότι το πέντε τοις εκατό αυτών των αστεριών είναι παρόμοια με τον Ήλιο μας,
που σημαίνει 500 δισεκατομμύρια δισεκατομμυρίων Ήλιοι στο σύμπαν.
Πολλοί επιστήμονες είναι πιο πεπεισμένοι από ποτέ ότι οι εξωγήινοι υπάρχουν
λόγω ανακαλύψεων που έφεραν αλλαγές τις τελευταίες δεκαετίες.
[Η NASA] ΔΕΝ ΧΡΗΜΑΤΟΔΟΤΗΣΕ ΑΝΑΖΗΤΗΣΗ... ΘΑ ΜΠΟΡΟΥΣΕ ΑΥΤΟ ΝΑ ΑΛΛΑΞΕΙ ΣΥΝΤΟΜΑ;
Κανείς δεν μπορούσε να πει με σιγουριά, αν υπήρχαν πλανήτες,
εκτός του ηλιακού μας συστήματος, μέχρι τη δεκαετία του 1990.
Πλέον οι επιστήμονες θεωρούν ότι ένα στα πέντε αστέρια σαν τον Ήλιο
έχει έναν πλανήτη,
παρόμοιο με τον δικό μας.
Όταν με ρωτούν για τις πιθανότητες να υπάρχει ζωή...
ΣΑΡΑ ΣΙΓΚΕΡ, ΠΛΑΝΗΤΙΚΗ ΕΠΙΣΤΗΜΟΝΑΣ
πάντα απαντώ "100 τοις εκατό".
Ακριβώς επειδή υπάρχουν τόσα πολλά αστέρια και πλανήτες.
Θεωρούμε ότι λίγο-πολύ κάθε αστέρι έχει πλανήτες.
Έχουμε επίσης ανακαλύψει ζωή στη Γη σε περιβάλλοντα,
όπου κανείς δεν περίμενε να βρεθεί.
Βλέπουμε ζωή βαθιά στα έγκατα του πλανήτη...
ΚΕΝΤΑ ΛΙΝΤΣ, ΑΣΤΡΟΒΙΟΛΟΓΟΣ
χιλιόμετρα κάτω, όπως σε χρυσωρυχεία.
Βλέπουμε ζωή κοντά σε ηφαιστιακές καλντέρες.
Σε πυρηνικούς αντιδραστήρες.
Στις πιο ακραίες συνθήκες.
Αυτό μας δίνει μεγάλες ελπίδες για την αναζήτηση ζωής αλλού,
επειδή δεν είναι αναγκαίο όλοι οι πλανήτες
να έχουν τις ίδιες συνθήκες με τη Γη.
Οι υπολογισμοί τού πόσοι πλανήτες σαν τη Γη θα αναπτύξουν ζωή, ποικίλλουν.
Οπότε, ας πούμε, ότι ακόμη και με αυτή τη νέα επιστημονική πεποίθηση,
είναι μόνο ένας στους χίλιους.
Αυτό σημαίνει ότι ένας στους δέκα κόκκους άμμου της Γης
αντιπροσωπεύει έναν πλανήτη με ζωή.
Και αν μόνο ένας για κάθε χιλιάδα από αυτούς τους πλανήτες
αναπτύξει νοήμονα ζωή,
αυτό είναι ένα τετράκις εκατομμύριο νοήμονες εξωγήινοι πολιτισμοί στο σύμπαν.
Δέκα χιλιάδες μόνο στον γαλαξία μας.
Η εξωγήινη ζωή έχει και τον χρόνο με το μέρος της.
ΗΛΙΚΙΑ ΤΟΥ ΣΥΜΠΑΝΤΟΣ ΥΠΑΡΞΗ ΓΗΣ
Η Γη έχει μόνο το ένα τρίτο της ηλικίας του σύμπαντος.
Οπότε, υπάρχει άπλετος χρόνος...
ΠΟΛ ΝΤΕΪΒΙΣ, ΦΥΣΙΚΟΣ
για τη ζωή να αναπτυχθεί σε προχωρημένους πολιτισμούς
και αυτοί οι πολιτισμοί να εξαπλωθούν στον γαλαξία.
Με όλον αυτόν τον χρόνο και όλον αυτόν τον χώρο,
τα μαθηματικά είναι πολύ ξεκάθαρα.
Θα έπρεπε να είχαμε ήδη βρει εξωγήινους ή εκείνοι να μας έχουν βρει.
ΔΙΣΚΟΙ
Υπάρχει μία δημοφιλής εξήγηση στο γιατί δεν έχουμε βρει ένδειξη εξωγήινης ζωής.
Έχουμε βρει.
Απλώς, οι κυβερνήσεις το έκρυψαν.
Πιστεύω ότι οι ιπτάμενοι δίσκοι που είδαν βετεράνοι πιλότοι της πολεμικής αεροπορίας
είναι αντικείμενα άλλου πλανήτη.
Οι επικριτές μας συνεχώς προσάπτουν
ότι η πολεμική αεροπορία των ΗΠΑ κρύβει πληροφορίες
από την κοινή γνώμη πάνω σε αυτό το θέμα.
Αυτό είναι απολύτως ψευδές.
Κάθε τόσο, μαθαίνονται πράγματα που αναβιώνουν αυτήν τη θεωρία.
Όπως η αποκάλυψη το 2017 ότι η κυβέρνηση των ΗΠΑ είχε ξοδέψει εκατομμύρια
σε κρυφό πρόγραμμα για να ερευνήσει εμφανίσεις UFO.
Αλλά όπως σχεδόν κάθε επιστήμονας θα σας πει,
το να ερευνάς τα UFO δεν είναι το ίδιο όπως το να αναζητάς εξωγήινη ζωή.
Η λέξη UFO σημαίνει "Αγνώστου Ταυτότητας Ιπτάμενα Αντικείμενα".
Είναι αγνώστου ταυτότητας.
Οπότε, εξ ορισμού, πρέπει να το αφήσουμε ανοιχτό.
Δεν σημαίνει ότι έχει ταυτοποιηθεί ως εξωγήινο διαστημόπλοιο.
Οι επιστήμονες έχουν τις δικές τους αγαπημένες θεωρίες
για το γιατί δεν έχουμε βρει εξωγήινους.
Μπορεί να ήρθαν εδώ,
δεν τους άρεσε αυτό που βρήκαν και έφυγαν.
Φανταστείτε, για μια στιγμή, να έχετε εισβολή από μυρμήγκια στο σπίτι.
Συμβαίνει.
Τώρα, ας πούμε ότι θες να κουβεντιάσεις με τα μυρμήγκια.
Λες "Συγγνώμη, μπορείτε παρακαλώ να φύγετε;" Πώς το κάνεις αυτό;
Μου αρέσει η θεωρία ότι είμαστε στούρνοι αυτήν τη στιγμή.
Δεν είμαστε καν στο επίπεδο, όπου αν ήθελαν να μας μιλήσουν,
αυτά τα υποτιθέμενα νοήμονα πλάσματα θα μπορούσαν να επικοινωνήσουν μαζί μας.
Μπορεί να έχουν καλύτερα πράγματα να κάνουν
από το απλώς να γυροφέρνουν στον γαλαξία.
Έχουν δει τον πλανήτη μας, απλώς δεν θέλουν να συναναστραφούν με εμάς
μέχρι να φτάσουμε στο σημείο της τεχνολογικής και κοινωνικής προόδου,
που θα είμαστε έτοιμοι για τέτοια αλληλεπίδραση.
Ίσως ο γαλαξίας έχει αποικηθεί,
ίσως κατά πολύ,
μα απλώς όχι εκεί που είμαστε εμείς.
Με άλλα λόγια, το γεγονός ότι μοιάζει να είμαστε μόνοι μας
μπορεί να είναι απλώς επειδή είμαστε στην απομόνωση.
Αλλά είναι σημαντικό να θυμόμαστε πως όταν ο Φέρμι υπολόγισε τις πιθανότητες
ότι υπάρχει εξωγήινη ζωή εκεί έξω,
ήταν απλώς μια εμπεριστατωμένη εικασία.
Με τόσα πολλά άστρα και πλανήτες,
είπε ότι τουλάχιστον κάποια από αυτά θα αναπτύξουν ζωή,
που θα εξελισσόταν και θα εξαπλωνόταν.
Το θέμα με αυτό είναι ότι υπάρχουν πολλά που δεν γνωρίζουμε για τη ζωή.
Η θεωρία του Μεγάλου Φίλτρου μάς βοηθά να σκεφτόμαστε για ό,τι δεν ξέρουμε.
Φανταστείτε την εξέλιξη της ζωής ως μια σειρά από εμπόδια...
ΕΞΩΓΗΙΝΗ ΖΩΗ ΗΠΑ
Πρώτα, τα μόρια αναπαράγονται μόνα τους,
κάτι που εξελίσσεται σε μονοκύτταρη ζωή, μετά σε πολυκύτταρη
κι έπειτα ζώα με μεγάλους εγκεφάλους που χρησιμοποιούν εργαλεία,
κι έπειτα εξυπνότερα ζώα που δημιουργούν ακόμη καλύτερα εργαλεία. Εμείς.
ΑΠΟΙΚΗΣΗ ΓΑΛΑΞΙΑ ΑΠΟ ΕΔΩ
Και τελικά, ζώα που βρίσκουν πώς να αποικήσουν τον γαλαξία.
Δεδομένου του μεγέθους και της ηλικίας του σύμπαντος,
φαίνεται ότι πολλά εξωγήινα είδη θα έπρεπε να μας έχουν προλάβει
σε αυτό το τελευταίο στάδιο.
Eκτός κι αν ένα από αυτά τα στάδια είναι πολύ δυσκολότερο από όσο νομίζουμε.
Η άποψη φαίνεται να είναι
ότι με τις σωστές συνθήκες, η ζωή υποχρεωτικά θα εμφανιστεί.
Mα η αλήθεια είναι ότι κανείς δεν έχει ιδέα.
Δεν έχουμε ιδέα πώς η μη ζωή μετατρέπεται σε ζωή.
Ξέρουμε πώς η ζωή δομεί τον εαυτό της,
αλλά μας διαφεύγουν οι μεγάλες μεταβάσεις.
Ξέρουμε ποια είναι τα μεγάλα εμπόδια στην εξέλιξη της ζωής.
Αλλά όχι πόσο δύσκολο είναι να ξεπεραστούν.
Ένα άλλο παράδειγμα ζωής θα μας βοηθούσε να καταλάβουμε καλύτερα τη ζωή.
Αλλά, ως τώρα, δεν έχουν έρθει σε επαφή μαζί μας εξωγήινοι.
Οπότε, από εμάς εξαρτάται να τους βρούμε.
Ακούστε τον ήχο του ήλιου και των άστρων.
Πέρασα την καριέρα μου στο Ινστιτούτο του SETI.
Τα αρχικά σημαίνουν Αναζήτηση Εξωγήινης Νοημοσύνης.
Μα στην πραγματικότητα, δεν γνωρίζουμε πώς να εντοπίσουμε νοημοσύνη απευθείας.
ΤΖΙΛ ΤΑΡΤΕΡ, ΑΣΤΡΟΝΟΜΟΣ
Όταν οι επιστήμονες ψάχνουν για νοήμονες εξωγήινους,
ψάχνουν για τις λεγόμενες "τεχνολογικές υπογραφές".
Στοιχεία εξωγήινης τεχνολογίας.
Θέλουμε να βρούμε εξωγήινη νοημοσύνη,
βρίσκοντας κάτι που είναι μηχανοποιημένο, τεχνητό,
που η φύση δεν μπορεί να παράγει.
Αν βρω τεχνολογία,
θα υποθέσω, τουλάχιστον σε κάποια φάση,
την ύπαρξη ενός νοήμονα τεχνολόγου.
Από κοντά, η Γη έχει τέτοιες υπογραφές όπως τα φώτα πόλεων.
Από πιο μακριά, οι εξωγήινοι μπορεί να παρατηρήσουν τους δορυφόρους
και τους διαστημικούς σταθμούς σε τροχιά.
Από ακόμη πιο μακριά, μπορεί να εντοπίσουν ραδιοφωνικά σήματα
ή να πέσουν πάνω στους ανιχνευτές του Βόγιατζερ
που εκσφενδονίζονται πέρα στο διαστρικό σύμπαν.
ΑΝΘΡΩΠΙΝΗ ΠΛΗΡΟΦΟΡΙΑ ΣΤΟ ΣΚΑΦΟΣ
Μερικές φορές, όσα νομίζουμε ότι είναι τεχνολογικές υπογραφές
αποδεικνύονται να είναι φυσικά φαινόμενα, όπως εκείνο το πάλσαρ.
Αλλά , αφού τα ραδιοφωνικά σήματα παραμένουν η πιο υποσχόμενη μέθοδος,
οι επιστήμονες "ακούν" πολύ τον ουρανό.
Αν έχετε δει την ταινία Επαφή,
να η Τζόντι Φόστερ στο καπό του αμαξιού με τα ακουστικά.
Eίναι λίγο γελοίο,
γιατί, στην πραγματικότητα, ο υπολογιστής στην αίθουσα ελέγχου των αστεροσκοπείων
κάνει την επεξεργασία του σήματος.
Αναλύει το αντίστοιχο της εγκυκλοπαίδειας Britannica
κάθε δευτερόλεπτο.
Ξέρει η Τζιλ Τάρτερ. Πάνω της βασίστηκε ο χαρακτήρας της Τζόντι Φόστερ.
Να πάρει ο διάολος!
Φτάνει στο σημείο να πει "Να πάρει ο διάολος"!
Ελπίζουμε μια μέρα να το δούμε αυτό.
Αλλά αυτός είναι μόνο ένας τρόπος αναζήτησης εξωγήινης ζωής.
Υπάρχουν κι οι βιουπογραφές.
ΤΕΧΝΟΛΟΓΙΚΗ ΥΠΟΓΡΑΦΗ ΒΙΟΥΠΟΓΡΑΦΗ
Οι βιολογικές υπογραφές είναι ενδείξεις ότι η ζωή υπήρχε ή κάποτε υπήρξε
σε δεδομένο περιβάλλον.
Αν εξωγήινοι έρχονταν στη Γη ψάχνοντας για ζωή, αφότου είχαμε χαθεί προ πολλού,
θα έβρισκαν βιουπογραφές στη μορφή απολιθωμάτων
και χημικές αποδείξεις διαδικασιών της ζωής.
Η αγαπημένη μου φράση να λέω με τα παιδιά είναι ότι όλη η ζωή ενεργείται,
οπότε ξέρουμε ότι παίρνει ενέργεια και απελευθερώνει άχρηστες ουσίες.
Αν οι εξωγήινοι μάς έβλεπαν από μακριά,
θα έβλεπαν τις βιουπογραφές στη μορφή του νερού
και των αερίων της ατμόσφαιρας.
Το οξυγόνο είναι τόσο αντιδραστικό
που μπορεί να είναι στην ατμόσφαιρά μας μόνο αν παράγεται συνεχώς.
Χωρίς ζωή, η ατμόσφαιρα της Γης δεν θα 'χε οξυγόνο.
Οπότε προσπαθούμε να βρούμε αέρια που δεν ταιριάζουν,
που μπορεί να αποδοθούν σε ζωή και τα αποκαλούμε αέρια βιουπογραφής.
Μα ψάχνοντας για βιουπογραφές σε άλλους πλανήτες είναι πολύ δύσκολο.
Δεν μπορούμε καν να δούμε πλανήτες έξω από το ηλιακό μας σύστημα.
Τα αστέρια είναι πολύ πιο φωτεινά από τους πλανήτες.
Είναι σαν να προσπαθείς να δεις μια πυγολαμπίδα σε έναν προβολέα.
Σήμερα, έχουμε μια τεχνική ανεύρεσης πλανήτη που λέγεται μέθοδος διελεύσεων.
Όταν πλανήτης περνάει μπροστά από το αστέρι του,
το αστρικό φως πέφτει λίγο.
Αυτές οι μεταπτώσεις στο φως δίνουν ενδείξεις στους επιστήμονες
για το αν ένας πλανήτης μπορεί να φιλοξενεί ζωή.
Όπως η απόσταση από το αστέρι του.
Αποκαλούμε ως ζώνη Goldilocks την απόσταση από το αστέρι,
όπου ο πλανήτης, καθώς θερμαίνεται από το αστέρι, δεν είναι πολύ θερμός,
ούτε πολύ κρύος, αλλά κατάλληλος για ζωή.
Οι ερευνητές έχουν καταφέρει να υποθέσουν εκπληκτικά πράγματα για τους πλανήτες
μόνο από αυτά τα μοτίβα φωτός.
Οι επιστήμονες πιστεύουν ότι βρήκαν μια "Σούπερ Γη"
με πολύ έντονη βαρύτητα.
HD 40307G
Ένα πλανητικό σύστημα με 7 πλανήτες, όλους στριμωγμένους στη ζώνη Goldilocks...
ΣΥΣΤΗΜΑ TRAPPIST-1
και έναν πλανήτη που θα μπορούσε να έχει κόκκινη βλάστηση
για τα διαφορετικά μήκη κύματος φωτός που λαμβάνει.
KEPLER-186F
Πλέον γνωρίζουμε πάνω από 3.500 πλανήτες έξω από το ηλιακό μας σύστημα.
Οι περισσότεροι ανακαλύφθηκαν μόλις τα τελευταία 5 χρόνια.
ΕΠΙΒΕΒΑΙΩΜΕΝΟΙ ΠΛΑΝΗΤΕΣ
Και τα εργαλεία όλο και καλυτερεύουν.
NASA, ΤΗΛΕΣΚΟΠΙΟ ΤΖΕΪΜΣ ΓΟΥΕΜΠ
Η επόμενη γενιά διαστημικών τηλεσκοπίων θα βλέπει πιο μακρινούς γαλαξίες.
Ένας νέος δορυφόρος...
NASA, ΔΟΡΥΦΟΡΟΣ ΕΞΩΠΛΑΝΗΤΩΝ TESS
θα επισκοπήσει ολόκληρο τον ουρανό για πιθανούς πλανήτες,
και όχι μόνο μικρά τμήματα.
Και οι αστρονόμοι αναπτύσσουν νέες τεχνολογίες...
NASA, ΑΝΑΠΤΥΞΗ "ΑΣΤΡΟΣΚΙΑΣ"
που θα τους επιτρέψουν να δουν μακρινούς πλανήτες απευθείας.
Η γραμμή μεταξύ του τι θεωρείται
εντελώς τρελό
και τι είναι αποδεκτό αλλάζει συνεχώς.
Παρ' όλους τους συναρπαστικούς νέους τρόπους αναζήτησης ζωής στο βαθύ σύμπαν...
NASA
οι επιστήμονες αναζητούν ζωή, πολύ πιο κοντά, επίσης.
-Προσγειωθήκαμε. -Ρότζερ.
Τη δεκαετία του 1970, στείλαμε δύο διαστημόπλοια στον Άρη
για να ελέγξουμε το έδαφος για ενδείξεις ζωής.
Η πρώτη κι η μόνη φορά που προσπαθήσαμε.
Το ένα πείραμα επέστρεψε αρνητικό,
αλλά ένα άλλο επέστρεψε θετικό για στοιχεία διαδικασίας
που σχετίζουμε μόνο με έμβια όντα.
Όταν κάποια πειράματα επέστρεψαν θετικά,
και τα άλλα αρνητικά, ήταν αμφιλεγόμενο,
επειδή ήταν ασαφές.
Οπότε, ήταν δύσκολο να πεις, βρήκαμε ζωή;
Η αντίφαση θα μπορούσε να σημαίνει ότι προέκυψε μια άγνωστη χημική αντίδραση
που φάνηκε σαν έμβιο ον που καταναλώνει ενέργεια.
NASA, ΑΝΑΓΝΩΡΙΣΤΙΚΟ ΔΙΑΣΤΗΜΟΠΛΟΙΟ ΤΡΟΧΙΑΣ ΑΡΗ
Αλλά από τη δεκαετία του 1970 και μετά, μάθαμε ότι η ζωή σε ακραία περιβάλλοντα
χρησιμοποιεί την ενέργεια διαφορετικά κι αφήνει άλλα σημάδια στο περιβάλλον.
Τα πειράματα που σχεδιάστηκαν,
βασίστηκαν στη ζωή, όπως την ξέραμε τότε,
μια πολύ περιορισμένη άποψη ζωής, μόνο αυτής εδώ στη Γη.
Πρέπει να πάμε πάλι στον Άρη και να ξανακάνουμε το πείραμα.
NASA, ΑΡΗΣ 2020
Η αποστολή στον Άρη του 2020 είναι η επόμενη ευκαιρία μας.
Σε αντίθεση με τα πειράματα Βίκινγκ, δεν θα ελέγξει για τωρινά έμβια όντα,
μα θα ψάξει για ενδείξεις ότι η ζωή κάποτε υπήρξε
σε συγκεκριμένα περιβάλλοντα του Άρη.
Μια αποστολή είναι επίσης στα σκαριά για αναζήτηση βιουπογραφών...
NASA, ΓΙΟΥΡΟΠΑ ΚΛΙΠΕΡ
στους παγωμένους ωκεανούς του δορυφόρου του Δία, την Ευρώπη.
Στην αναζήτηση για νοήμονα ζωή,
οι επιστήμονες προσπαθούν να επεκτείνουν εξίσου τη σκέψη τους και την έρευνα.
Τώρα, το μόνο παράδειγμα νοήμονος ζωής που έχουμε, είμαστε εμείς.
Ξέρετε,
στο Σταρ Τρεκ, νομίζω ήταν ο γιατρός του πληρώματος, Μπόουνς,
που έλεγε κατά καιρούς "Είναι ζωή, Τζιμ, μα όχι όπως την ξέρουμε".
Για την ακρίβεια, αυτή είναι μια συνηθισμένη παραποίηση.
Η φράση είναι στίχος του τραγουδιού "Star Trekkin" από τους The Firm
και ποτέ δεν ειπώθηκε στο πρόγραμμα.
"STAR TREKKIN", THE FIRM 1987
Ο Σποκ όμως είπε κάτι παρόμοιο...
ΣΤΑΡ ΤΡΕΚ, 1966
στο επεισόδιο 29 της πρώτης σεζόν.
Δεν είναι ζωή όπως την ξέρουμε ή την καταλαβαίνουμε. Είναι προφανώς ζωντανή, υπάρχει.
Πρόοδοι στη δική μας τεχνολογία μάς δίνουν καινούριες ιδέες
για το πώς νοήμονες εξωγήινοι μπορεί να είναι.
Ένα πράγμα που κάνουμε σε αυτόν τον αιώνα
και σίγουρα στο πρώτο μισό αυτού, όπως φαίνεται,
είναι η ανάπτυξη τεχνητής νοημοσύνης που κάνει περισσότερα
από το απλώς να παίζει καλό σκάκι.
Σοφία: Οι άνθρωποι είναι η καλύτερη γνωστή αναφορά νοημοσύνης.
Τι υπέροχο πρότυπο να προσπαθείς να μιμηθείς.
Σκεφτόμαστε τους εξωγήινους ως μαλακά και ζουλιχτά όντα,
ενώ στην πραγματικότητα η πλειοψηφία της νοημοσύνης στο σύμπαν
θα μπορούσε πολύ εύκολα να είναι συνθετική νοημοσύνη.
Ένα καλό, από την άποψη ότι μας βοηθά να σκεφτόμαστε ό,τι δεν γνωρίζουμε,
είναι να διαβάζουμε επιστημονική φαντασία.
Για να είμαι ειλικρινής, η Άφιξη ήταν μία από τις αγαπημένες μου ταινίες
ακριβώς λόγω της σύλληψης ότι οι εξωγήινοι θα μπορούσαν να είναι πολύ διαφορετικοί
από νοήμονα ανθρωποειδή.
Πραγματικά πιστεύω ότι έτσι θα καταλήξει.
Η επιστημονική φαντασία έχει διαμορφώσει τα διαστημικά προγράμματα από την αρχή.
Τα Χρονικά του Άρη, Ο Πόλεμος των Κόσμων, πολλοί σημαντικοί επιστήμονες
εμπνεύστηκαν από αυτά τα πρώτα μυθιστορήματα
και δημιούργησαν την επιστημονική πραγματικότητα
της εξερεύνησης του Άρη που έχουμε σήμερα.
Είναι αναζήτηση πολλαπλών γενεών.
Αυτή είναι μόνο η αρχή.
Απλώς βάζουμε τους σπόρους για μια πολύ μεγάλη προσπάθεια.
Σκεφτείτε τον όγκο όλων των ωκεανών της Γης.
Μετά, ας πούμε ότι αυτός είναι ο όγκος χώρου αναζήτησης,
όπου ίσως βρούμε σήμα.
Σε 50 χρόνια, πόσο από αυτόν τον ωκεανό έχουμε ψάξει;
Είναι αρκετά απογοητευτικό, ένα ποτήρι νερού.
Είτε βρούμε εξωγήινη ζωή είτε μάθουμε ότι είμαστε μόνοι,
θα μας πει πολλά για τον πολιτισμό μας
και πώς μπορεί να είναι το μέλλον μας.
Θυμηθείτε τη θεωρία του Μεγάλου Φίλτρου.
Μπορεί η ζωή να ξεκινά σπάνια
ή το σύμπαν να 'ναι γεμάτο ζωή, αλλά να μην είναι τόσο ευφυής όσο εμείς.
Αυτά είναι καλά νέα για το μέλλον του δικού μας πολιτισμού.
Σημαίνει ότι ίσως είμαστε ο μόνος πλανήτης στον γαλαξία
που έφτασε να έχει νοήμονα ζωή
και δεν υπάρχει λόγος να μην ισχύσει αυτό
για χιλιάδες ή εκατομμύρια χρόνια στο μέλλον.
Ή ίσως το δυσκολότερο στάδιο είναι μπροστά μας
και κάποια άγνωστη πρόκληση περιμένει την ανθρωπότητα.
Αν η ζωή στη Γη είναι σύνηθες φαινόμενο κι εμείς είμαστε συνηθισμένοι,
αλλά συνήθως δεν επιβιώνεις για πολύ,
αυτό δεν λέει πολλά για το μέλλον μας.
Η σημασία της αναζήτησης ζωής αλλού στο σύμπαν
είναι σχεδόν σαν την αναζήτηση κατανόησης του εαυτού μας.
Είναι σημαντικό να κατανοήσουμε πώς εμείς, ως πλανήτης, φτάσαμε εδώ;
Και πόσο σπάνιοι είμαστε ή πόσο σπάνιοι δεν είμαστε;
Και για τους ανθρώπους, είναι μια κατανόηση
για το ποιο είναι το επόμενο μεγάλο βήμα για εμάς.